ધ્રાંગધા તાલુકાના ઘનશ્યામગઢ ગામે વાડીમાં રહી મજૂરી કામ કરતા મૂળ મધ્યપ્રદેશના વતની દેવીસીંગભાઈની અઢી વર્ષની દીકરી ફૂલકી સાંજના સમયે રમતા રમતા 300 ફૂટ ઊંડા બોરમાં પડી ગઈ હતી. જેને કલાકોની મહેનત બાદ બહાર કાઢવામાં આવી હતી. જોકે સારવાર દરમિયાન બાળકીનું મોત નીપજ્યું હતું. નોંધનીય છે કે બાળકીને બચાવવા ગ્રામજનો સાથે, અમદાવાદ રેસ્ક્યુ ટીમ સહીત મામલતદાર, અમદાવાદના ફાયર ફાયટર, પોલીસ કાફલો અને એન.ડી.આર.એફની ટીમ ઘટના સ્થળે દોડી આવી હતી. દસ કલાકની ભારે જહેમત બાદ બાળકીને જીવતી કાઢવામાં આવી હતી, પરંતુ સારવાર અર્થે ધ્રાંગધ્રા હોસ્પિટલએ ખસેડ્યા બાદ સારવાર દરમિયાન બાળકીનુ મોત નીપજ્યું હતું. જેથી સમગ્ર પંથકમાં શોકની લાગણી ફેલાઈ ગઈ છે